**Philip Bo Samuelsson** (s. 26. heinäkuuta 1991 Leksand, Ruotsi) on yhdysvaltalais-ruotsalainen jääkiekkopuolustaja. Samuelsson on pelityyliltään puolustava puolustaja, jonka vahvuuksiin kuuluu alivoimapelaaminen, koko ja oman pään pelaaminen. Hänen heikkouksiinsa kuuluu hyökkäyspään pelaaminen.

Ura
---

### Seuraura

Samuelsson AHL:n pudotuspeleissä keväällä 2012.
Samuelsson sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta USHL-joukkue Chicago Steeliin kaudeksi 2008–2009, jolloin hän pelasi myös Yhdysvaltain kehitysmaajoukkueessa. Pittsburgh Penguins varasi Samuelssonin toisella kierroksella 61. pelaajana NHL:n varaustilaisuudessa 2009. Vuodet 2009–2011 hän kävi Boston Collegea, jossa Samuelsson voitti Hockey Eastin mestaruuden sekä vuonna 2010 että vuonna 2011. Noista ensimmäinen kausi päättyi koko NCAA:n mestaruuteen.

Huhtikuussa 2011 Samuelsson teki kolmivuotisen tulokassopimuksen Pittsburgh Penguinsin kanssa. Hän pelasi kauden 2011–2012 suurimmaksi osaksi AHL-joukkue Wilkes-Barre/Scranton Penguinsissa, jossa Samuelsson teki 46 runkosarjaottelussa tehot 1+8=9 sekä kymmenessä playoff-ottelussa yhden syöttöpisteen. Hän pelasi kevätkaudella myös sarjatasoa alempana ECHL-joukkue Wheeling Nailersissa. Kauden 2012–2013 Samuelsson pelasi kokonaan AHL:ssä ja hän voitti Penguinsin sisäisen tehotilaston lukemalla +10.

Kaudella 2013–2014 Samuelsson debytoi Pittsburgh Penguinsin NHL-joukkueessa, jossa hän pelasi ensimmäisen ottelunsa 16. joulukuuta 2013 Toronto Maple Leafsia vastaan. Samuelsson sai ottelussa jääaikaa 15.43 minuuttia. Hän pelasi kauden aikana kaikkiaan viisi NHL-ottelua ilman tehopisteitä. Samuelsson voitti taas farmijoukkue Wilkes-Barre/Scranton Penguinsin sisäisen tehotilaston lukemalla +17. 19. tammikuuta 2014 hänet valittiin AHL:n viikon pelaajaksi. Heinäkuussa 2014 Samuelsson teki vuoden mittaisen, kaksisuuntaisen ja 550 000 dollarin arvoisen jatkosopimuksen Penguinsin kanssa. Hän ehti pelata kaudella 2014–2015 ainoastaan farmissa, kunnes joulukuussa Penguins kauppasi Samuelssonin Arizona Coyotesiin vaihdossa Rob Klinkhammeriin ja kesän 2016 viidennen kierroksen varausvuoroon. Samuelsson pelasi loppukauden pääsosin AHL-joukkue Portland Piratesissa ja sai tililleen neljä NHL-ottelua. Heinäkuussa 2015 hän teki vuoden mittaisen, kaksisuuntaisen ja 600 000 dollarin arvoisen jatkosopimuksen Coyotesin kanssa.

Samuelsson edusti kaudella 2015–2016 pääosin Coyotesin farmijoukkue Springfield Falconsia, jossa hän pelasi 56 ottelua. Samuelsson teki kesällä 2016 vuoden sopimuksen Montreal Canadiensin kanssa. Hän ei kuitenkaan pelanntu Canadiensin organisaatiossa koko kautta, sillä Carolina Hurricanes hankki hänet helmikuussa 2017 vaihdossa Keegan Loween. Samuelsson ehti pelata AHL-seura St. John’s IceCapsissa 40 ottelua. Loppukauden aikana Samuelsson teki 25 ottelussa AHL-seura Charlotte Checkersissa peräti 14 pistettä. Kauden jälkeen hän solmi vuoden jatkosopimuksen Hurricanesin kanssa.

### Maajoukkueura

Samuelsson pelasi alle 18-vuotiaiden MM-kilpailuissa vuonna 2009, jolloin hän jakoi Yhdysvaltain sisäisen tehotilaston voiton Kevin Lynchin kanssa lukemalla +9. Hän pelasi ennen tätä päättyneellä kaudella 2008–2009 myös neljä ottelua Ruotsin alle 18-vuotiaiden maajoukkueessa.

Muuta
-----

Philipin isä Ulf Samuelsson pelasi omalla urallaan yli 1000 NHL-ottelua ja hän toimii nykyään NHL-joukkue New York Rangersin apuvalmentajana. Philipin pikkuveli Henrik pelaa hänen joukkuetoverinaan Coyotesin organisaatiossa. Heidän pikkusiskonsa Victoria pelaa Pennsylvanian osavaltionyliopistojoukkueessa ja edustaa maajoukkuetasolla Ruotsia. Nuorempi pikkuveli Adam pelaa Connecticut Jr. Rangersin juniorijoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Chicago Steel | USHL | 54 | 0 | 22 | 22 | 60 | – | – | – | – | – | U18 | 7 | 0 | 3 | 3 | 4 |
| 2009–2010 | Boston College | NCAA | 42 | 1 | 13 | 14 | 36 | – | – | – | – | – |
| 2010–2011 | Boston College | NCAA | 39 | 4 | 12 | 16 | 72 | – | – | – | – | – |
| 2011–2012 | Wheeling Nailers | ECHL | 5 | 0 | 1 | 1 | 11 | 3 | 1 | 0 | 1 | 0 |
|  | Wilkes-Barre/Scranton Penguins | AHL | 46 | 1 | 8 | 9 | 26 | 10 | 0 | 1 | 1 | 18 |
| 2012–2013 | Wilkes-Barre/Scranton Penguins | AHL | 65 | 2 | 8 | 10 | 70 | 15 | 0 | 2 | 2 | 8 |
| 2013–2014 | Pittsburgh Penguins | NHL | 5 | 0 | 0 | 0 | 0 | – | – | – | – | – |
|  | Wilkes-Barre/Scranton Penguins | AHL | 64 | 3 | 19 | 22 | 66 | 8 | 0 | 1 | 1 | 8 |
| 2014–2015 | Wilkes-Barre/Scranton Penguins | AHL | 22 | 0 | 4 | 4 | 20 | – | – | – | – | – |
|  | Arizona Coyotes | NHL | 4 | 0 | 0 | 0 | 0 | – | – | – | – | – |
|  | Portland Pirates | AHL | 48 | 5 | 14 | 19 | 27 | – | – | – | – | – |
| 2015–2016 | Arizona Coyotes | NHL | 4 | 0 | 0 | 0 | 0 | – | – | – | – | – |
|  | Springfield Falcons | AHL | 56 | 4 | 27 | 31 | 32 | – | – | – | – | – |
| 2016–2017 | St. John’s IceCaps | AHL | 40 | 1 | 4 | 5 | 21 | – | – | – | – | – |
|  | Charlotte Checkers | AHL | 25 | 3 | 11 | 14 | 14 | 5 | 1 | 1 | 2 | 2 |
| 2017–2018 | Charlotte Checkers | AHL | 76 | 4 | 17 | 21 | 48 | 8 | 1 | 2 | 3 | 2 |
| 2018–2019 | Lehigh Valley Phantoms | AHL | 67 | 4 | 11 | 15 | 26 | – | – | – | – | – |
| 2019–2020 | HK Hradec Králové | ČEL | 3 | 0 | 0 | 0 | 0 | – | – | – | – | – |
|  | Leksands IF | SHL | 42 | 1 | 6 | 7 | 60 | – | – | – | – | – |
| 2020–2021 | IK Oskarshamn | SHL | 52 | 1 | 12 | 13 | 36 | – | – | – | – | – |
| 2021–2022 | IK Oskarshamn | SHL | 52 | 2 | 8 | 10 | 32 | 9 | 1 | 1 | 2 | 2 |
| 2022–2023 | Fischtown Pinguins | DEL | 47 | 4 | 27 | 31 | 39 | 8 | 0 | 1 | 1 | 4 |
| 8 kautta | yhteensä | AHL | 512 | 27 | 124 | 151 | 354 | 51 | 3 | 9 | 12 | 42 |
| 3 kautta | yhteensä | SHL | 146 | 4 | 26 | 30 | 128 | 9 | 1 | 1 | 2 | 2 |
| 3 kautta | yhteensä | NHL | 13 | 0 | 0 | 0 | 0 | – | – | – | – | – |

Lähteet
-------

* Philip Samuelsson The Internet Hockey Databasessa (englanniksi)
* Philip Samuelsson Legends of Hockey -sivustolla (englanniksi)
* Philip Samuelsson *Elite Prospects*. Everysport Media Group AB.  (englanniksi)

### Viitteet

1. ↑  Philip Samuelsson – The Hockey News (englanniksi)
2. 1 2 3 4  Philip Samuelsson *Elite Prospects*. Everysport Media Group AB.  (englanniksi)
3. ↑  Penguins Sign Defenseman Philip Samuelsson  12.4.2011. Pittsburgh Penguins. Viitattu 17.7.2012. (englanniksi)
4. 1 2  Philip Samuelsson The Internet Hockey Databasessa (englanniksi)
5. ↑  Boxscore – Pittsburgh Penguins – NHL.com  16.12.2013. Pittsburgh Penguins. Viitattu 24.12.2013. (englanniksi)
6. ↑  Penguins Re-Sign Defenseman Philip Samuelsson to a One-Year Contract  10.7.2014. Pittsburgh Penguins. Viitattu 2.1.2016. (englanniksi)
7. ↑  Coyotes Acquire Samuelsson from Pittsburgh  5.12.2014. GLENDALE, ARIZONA:  Arizona Coyotes. Viitattu 2.1.2016. (englanniksi)
8. ↑  Coyotes Sign P. Samuelsson & Shinnimin to One-Year Contracts  15.7.2015. GLENDALE, ARIZONA:  Arizona Coyotes. Viitattu 2.1.2016. (englanniksi)
9. ↑  Aikataulu NHL:n välimieskäsittelyille varmistui – tälle päivämäärälle sijoitettiin suomalaishyökkääjä  14.7.2015. SuomiKiekko. Viitattu 2.1.2016.
10. ↑  One-year two-way contract for Philip Samuelsson  2.7.2016. Montreal Canadiens. Viitattu 14.10.2017. (englanniksi)
11. ↑  Terrell Williams: Canes Acquire Philip Samuelsson from Canadiens  21.2.2017. Carolina Hurricanes. Viitattu 14.10.2017. (englanniksi)
12. ↑  Ken Preston: Canes Agree to Terms with Philip Samuelsson  29.6.2017. Carolina Hurricanes. Viitattu 14.10.2017. (englanniksi)